ПРОТОКОЛ № 01
от заседанието на Комисия „Международна дейност” на ВСС, 
проведено на 06.01.2015 г.

	Днес, 06.01.2015 г., вторник, 15.00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Международна дейност”, в състав:

      ПРЕДСЕДАТЕЛ: 	Соня Найденова
ЗА ПРЕДСЕДАТЕЛ:	Мария Кузманова 
               ЧЛЕНОВЕ:	Магдалена Лазарова
					Михаил Кожарев 
					Милка Итова - отсъства

	На заседанието на присъства експертният сътрудник на комисията: Христина Тодорова – директор на дирекция „Международна дейност” и Страхил Недков – младши експерт в дирекция „Международна дейност”.

ДНЕВЕН РЕД:

1. ОТНОСНО: Писмо от Министерство на правосъдието относно искане на Европейската комисия за предоставяне на статистически данни за корупционни престъпления.
Комисия „Международна дейност”
Р Е Ш И:
1.1. Приема за сведение писмото от Министерство на правосъдието относно искане на Европейската комисия за предоставяне на статистически данни за корупционни престъпления.
1.2. Изпраща преписката на дирекция „ИТСС” - АВСС, по компетентност.

2. ОТНОСНО: Писмо от Министъра на правосъдието – Христо Иванов, за командироване на Соня Найденова – Представляващ ВСС и член на Комитета за сътрудничество по Норвежкия финансов механизъм за участие в заседанията на Комитета за сътрудничество, в периода 21-24 януари 2015 г., в гр. Страсбург, Франция.

Комисия „Международна дейност”
Р Е Ш И:

2.1. КОМАНДИРОВА Соня Найденова - представляващ ВСС и член на Комитета за сътрудничество по НФМ, за участие в заседанията на Комитета за сътрудничество по Програма BG14 „Изграждане на капацитет и сътрудничество в областта на съдебната власт” и BG15 „Корекционни услуги, включително без прилагане на мерки за задържане” на Норвежкия финансов механизъм 2009-2014 г., за периода 21 – 24 януари 2015 г., в гр. Страсбург, Франция.
2.2. Всички разходи за пътни, квартирни, дневни пари, медицинска застраховка и организация на посещението се поемат от бюджета на Програмния оператор - Министерство на правосъдието, и са за сметка на бюджета за управление на Програма BG 14 на НФМ. 

Предложението ще бъде внесено на заседание на ВСС на 08.01.2015 г.

3. ОТНОСНО: Проект на решение за командироване на Соня Найденова – Представляващ ВСС и председател на КМД за участие във Втората среща на експертна група по проект на ЕМСС „Независимост и отчетност на съдебната власт”, която ще се проведе в периода 25-27 януари 2015 г., в Брюксел, Белгия.

Комисия „Международна дейност”
Р Е Ш И:

	3.1. ОПРЕДЕЛЯ Соня Найденова – представляващ ВСС и председател на комисия „Международна дейност” за участие в заседание на експертна група в рамките на проекта на ЕМСС „Независимост и отчетност на съдебната власт”, която ще се проведе в периода 25 – 27 януари 2015 г., в гр. Брюксел, Белгия. 

	3.2. Пътните разходи, разходите за две нощувки, разходите за дневни пари за три дни, както и разходите за медицинска застраховка са за сметка на ВСС. Пътуването ще се извърши със самолет.   

	3.3. ИЗПРАЩА преписката на комисия „Бюджет и финанси” за сведение и по компетентност. 

Предложението ще бъде внесено на заседание на ВСС на 08.01.2015 г.

4. ОТНОСНО: Обсъждане на организацията на срещата между членове на ВСС и посланици на страни членки на ЕС, Норвегия, САЩ и Представителството на ЕК в България, която ще се проведе на 7 януари 2015 г., от 10.00 часа.

5. ОТНОСНО: Обсъждане на началото на процедура по избор на членове и национални лица за контакт на Националната мрежа за международно сътрудничество по наказателни дела и Националната съдебна мрежа по граждански и търговски дела.

Комисия „Международна дейност”
Р Е Ш И:
5.1. Възлага на експертите от дирекция „Международна дейност” да подготвят проект на обявление за стартиране на процедурата по избор на членове и национални лица за контакт на Националната съдебна мрежа за международно сътрудничество по наказателни дела в Република България и Националната съдебна мрежа по граждански и търговски дела в Република България, не по-късно от 01.02.2015 г.

6. ОТНОСНО: Обсъждане на предложението от Висшия съдебен и прокурорски съвет на Република Турция за посещение в България, в периода 5 и 6 февруари 2015 г., по покана на ВСС на Република България.

Комисия „Международна дейност”
Р Е Ш И:

6.1. ПРИЕМА предложението от Висшия съдебен и прокурорски съвет на Република Турция за посещение в България по покана на ВСС, в периода 5 и 6 февруари 2015 г.

7. ОТНОСНО:  Извлечение от протокол № 48/16.12.2014 г. от заседание на комисия „Професионална квалификация, информационни технологии и статистика” на ВСС относно определяне на лице за комуникации по проектно предложение за изграждане на Европейския идентификатор на съдебната практика (ECLI).
Комисия „Международна дейност”
Р Е Ш И:
 
7.1. Приема за сведение решението на комисия „Професионална квалификация, информационни технологии и статистика” на ВСС относно определяне на Светослав Данчев - системен администратор в Апелативен съд гр. Велико Търново и експерт в Европейския портал за правосъдие с цел обсъждане на Европейския идентификатор за съдебна практика (European Case Law Identifier (ECLI) за лице за комуникации по проектно предложение за изграждане на Европейския идентификатор на съдебната практика (ECLI).

8. ОТНОСНО: Покана от Генерална дирекция „Правосъдие” на Европейската комисия във връзка с предстояща среща  на лицата за контакт на националните съдебни системи, която ще се проведе на 13 януари 2014 г. в гр. Брюксел, Белгия. 

Комисия „Международна дейност”
Р Е Ш И:

	8.1. Предлага на ВСС да командирова Христина Тодорова – директор на дирекция „Международна дейност” в АВСС за участие в среща на контактните точки на националните съдебни системи, която ще се проведе в периода 12 – 13 януари 2015 г. в гр. Брюксел, Белгия. 

	8.2. Пътните разходи са за сметка на Европейската комисия. Пътуването ще се извърши със самолет.

	8.3. Разходите за една нощувка, разходите за дневни пари за два дни, както и разходите за медицинска застраховка са за сметка на ВСС. 

	8.4. ИЗПРАЩА преписката на комисия „Бюджет и финанси” за сведение и по компетентност. 

Предложението ще бъде внесено на заседание на ВСС на 08.01.2015 г.

9. ОТНОСНО: Извлечение от протокол № 40/15.12.2014 г. от заседанието на Комисия по правни въпроси на ВСС с положително становище по окончателния вариант на Наредбата за участие на граждански специалисти в мисии и операции на международни организации извън територията на Република България.
Комисия „Международна дейност”
Р Е Ш И:
9.1. Приема за сведение положително становище по окончателния вариант на Наредбата за участие на граждански специалисти в мисии и операции на международни организации извън територията на Република България на Комисия по правни въпроси на ВСС. 

10. ОТНОСНО: Писмо от Националния институт на правосъдието относно стажове по Програмата за обмен 2015 г. на Европейската мрежа за съдебно обучение.
Комисия „Международна дейност”
Р Е Ш И:
10.1. ОДОБРЯВА списъка на кандидатурите на български магистрати за стажове по Програмата за обмен 2015 г. на Европейската мрежа за съдебно обучение, предоставен от Националния институт на правосъдието.

11. ОТНОСНО: Писмо от Министъра на правосъдието – Христо Иванов във връзка с определяне на поименен състав на Комисията по провеждане на избора на кандидат за генерален адвокат в съда на Европейския съюз по реда на чл. 8, ал. 3 във връзка с ал. 1 от ПМС № 214 на МС от 21.09.2010 г. за създаване на процедура за провеждане на избор на кандидат за съдия и за генерален адвокат в Съда на Европейския съюз и за съдия в Общия съд (загл. Изм. – ДВ, бр. 84 от 2014 г., в сила от 10.10.2014 г.)

Комисия „Международна дейност”
Р Е Ш И:

	11.1. Предлага на ВСС ДА СЕ ПУБЛИКУВА обява на Интернет-страницата на ВСС за набиране на четири броя предложения за членове на Комисията по провеждане на избора на кандидат за генерален адвокат в Съда на Европейския съюзи и за съдия в Общия съд.
Критериите на които следва да отговарят кандидатите са:
•	Наличие на специализирана подготовка, познания и опит в областта на правото на Европейския съюз
•	Участие в отправяне на преюдициално запитване към Съда на Европейския съюз или в постановяването на решения, свързани с прилагане на правото на Европейския съюз
•	Владеене на френски език на много добро или отлично ниво.
Предложението ще бъде внесено в заседание на ВСС на 08.01.2015 г.

ПРЕДСЕДАТЕЛ 
НА КОМИСИЯТА:/П/
				     	 СОНЯ НАЙДЕНОВА